ming030890/wiki-yue-high-quality huggingface dataset:
水晶男孩

水晶男孩（韓文：젝스키스，英文：SECHSKIES）係南韓Daesung企劃推出嘅男子歌唱組合，係韓國第一代男團，響1997年以大碟《學園別曲》出道，當時嘅成員包括殷志源、李宰鎮、金在德、姜成勳、高志鎔、張水院，隊長係殷志源。團名嚟自德文「Sechs kies」，即係六舊水晶咁解，象徵住可以左右命運。

史
1996年，Daesung企劃本身諗住推出一個全新二人組合，於是揾嚟殷志源同姜成勳成為旗下練習生。但響同年SM娛樂推出嘅5人男團H.O.T大獲成功，Daesung企劃社長李皓延決定成立一支多人男團同H.O.T抗衡，於是後嚟陸陸續續揾嚟其他成員李宰鎮、金在德、高志鎔、張水院，至此水晶男孩正式成立，並響1997年5月14號以大碟《學園別曲》出道。
水晶男孩一出道就收獲巨大人氣，出道大碟《學園別曲》收錄歌《男兒之路（品生品死）》同埋同名主打歌《學園別曲》分別獲得第8屆首爾歌謠大賞本賞同埋第12屆大韓民國影像唱片大賞本賞。之後憑籍《Welcome To The Sechskies Land》、《Road Fighter》、《Special》、《Com' Back》攞下多個音樂節目一位，並先後獲得第13屆同14屆大韓民國影像唱片大賞本賞、第9屆同第10屆首爾歌謠大賞年度大賞、趁住人氣未卻，水晶男隊積極向其他地方發展，1999年先後到臺灣同北韓平壤開演唱會，係史上第一隊到朝鮮表演嘅韓國團體。
當時水晶男孩嘅聲勢如日中天，被視為係H.O.T.最大嘅對手，兩隊並稱90年代後期韓國樂壇兩大山脈之一。而兩隊fans亦時有磨擦。
2000年5月18號，水晶男孩響首爾洲際酒店召開記者會宣佈解散。由於當時水晶男孩紅透半邊天，加上事出突然，唔少fans無法接受，外界亦都唔明白點解要解散。DSP娛樂響5月31號為水晶男孩發行告別專輯《Blue Note》。解散後成員都向唔同方向發展。
直至2016年5月11號，宣佈除咗目前專注生意發展嘅高志鎔之外，其餘五位成員都同YG娛樂簽團體約，正式以「水晶男孩」呢個名重新活動，並響同年以單曲《THREE WORDS》復出。
2017年1月13號，水晶男孩響第31屆金唱片獎獲到「最佳男子表演獎」。1月19號，水晶男孩憑《THREE WORDS》獲得首爾歌謠大賞本賞；2月22號，水晶男孩響第6屆Gaon Chart K-POP大獎獲得「K-POP貢獻獎」。同年9月21號，水晶男孩發行第五張正規專輯《ANOTHER LIGHT》，係水晶男孩時隔18年嚟再度推出專輯。
2019年1月1號，成員姜成勳宣佈退出水晶男孩，並且唔再係YG旗下嘅藝人。水晶男孩自此以四人體制活動。
2020年，水晶男孩推出二十二年嚟第一張EP《ALL FOR YOU》。
區俊賢

區俊賢（英文：Marco Au，2月15號—）係香港男藝人，2021年無綫電視藝員訓練班學員，畢業後加入無綫電視。傳媒叫佢做「嫩版黃宗澤」。
2022年佢做咗23位J2ers之一，拍一啲J2台節目。
豬流感

豬流感（Swine influenza）係豬嘅正黏病毒（Orthomyxoviruses）地方變種引起嘅流行性感冒。引起豬型感冒嘅病毒叫做豬流感病毒（SIV）。

類型
分離出嚟嘅SIV病毒株唔係C型流行性感冒病毒就係A型流行性感冒病毒嘅某啲基因變種株。A型流行性感冒病毒嘅變種，好似H1N1、H1N2、H3N1同埋H3N2都會導致豬型感冒病毒感染。除咗呢啲變種之外，近排亦都發現H2N3引起嘅豬型感冒。

傳染性
差唔多每一年都有好多人感染豬流感，嗰啲患豬流感嘅人好多都有同豬接觸或者同有豬型感冒嘅人。豬傳人之外，人傳人嘅情況發生都有。
豬流感同禽流感呢挺只係會禽傳禽禽傳人嘅流行性感冒唔同，佢唔單止畜傳人，仲會人傳人。而且同禽流感一樣，人得咗豬型感冒，嚴重嘅話會死人。

歷史
1918年西班牙、1976年美國、2007年菲律賓、2009年美國同墨西哥都出現過豬流感。

2009年
内文：2009年人類豬流感疫情
2009年3月同4月，墨西哥同美國西南部成千人患咗豬流感，死咗成60幾人。截止2009年4月24日，墨西哥經已有4000幾疑似病患，死咗廿幾人，墨西哥城大派口罩，多過派米，大排長龍。

流行文化
1976年香港笑星許冠文嘅電影《半斤八兩》入便，就有攞當時美國發生緊嘅豬流感嚟做幽默話題。笑啲女士人染咗豬流感係豬扒。
教育學院拼音方案

不過香港語言學學會喺1993年推出香港語言學學會粵語拼音方案，簡稱粵拼，佢跟「教院式」方案有好多相似之處，但係佢因應過往嘅不足（例如有啲口語音節無法拼寫嘅問題）而改善、補完，喺設計上係完善過「教院式」方案。喺推出十年間，粵拼漸漸取代咗「教院式」方案嘅地位，無論喺學界定日常生活，都獲得更加廣泛嘅應用同支援。香港教育學院（而家已經升格做香港教育大學）語言學及現代語言系嘅粵語語料庫同粵語自學平台，亦都採用粵拼，而非「教院式」方案。當中負責粵語自學平台嘅片岡新教授表示，好多學者都認為粵拼係最好嘅方案，網上資源又比較多，學生學識粵拼後，自己打字都好方便。所以香港教育大學目前已經唔再用「教院式」方案。香港各間大學亦都相繼改用粵拼。

方案內容
「教院拼音」粵語拼音方案的拼音字母，由拉丁字母 a 至 z 組成，聲調就以阿拉伯數字 1 至 9 (或 1 至 6 ) 標示。

韻母表
韻腹加韻尾組成粵拼嘅韻母，共58個：
（方括號內係國際音標，其中[ɵ]亦寫成[œ˔]或[ø]，所有例字淨係攞佢嘅韻母）
掉、舔、𨋍、夾、坺係口頭語音，唔存在於傳統讀書音中。

聲調
實際上高陰入、低陰入、陽入聲調嘅音高，同陰平、陰去、陽去係一樣嘅，呢啲入聲調用韻尾 -p、-t、-k 嚟區分。傳統聲調嘅定義，包括抑揚性（即係實際音高）同頓挫性。而入聲韻尾 -p、-t、-k 正正係影響咗頓挫性。所以粵語有「九聲六調」，標調時就算唔用7至9，淨係依實際音高用1至6，都可以睇韻尾字母嚟區分入聲。

處處聞啼鳥。Tsy3 tsy3 man4 tai4 niu5.

同粵拼嘅分別
大多數粵語音素，本方案同粵拼一致。例外嘅有：
粵拼分別用 eo 同 oe 表示 /ɵ/ 同 /œː/，而本方案就用 oe 同時表示呢兩個元音。
粵拼用 eoi 表示 /ɵy/ ，而本方案就用 oey 。
粵拼用 z 表示 /ts/，而本方案就用 dz 。
粵拼用 c 表示 /tsʰ/，而本方案就用 ts 。
粵拼用 yu 表示 /y/，而本方案就用 y 。
粵拼表示聲調嘅數字唔使上標，而本方案表示聲調嘅數字預設係上標。陰入、中入、陽入聲三個聲調，粵拼用 1、3、6，本方案用 7、8、9。
東角

東角係香港一笪地方，喺香港島北岸，鵝頸同銅鑼灣之間，南向北由利園山伸到去燈籠洲，依家多數人都以為佢係銅鑼灣一部份。東角原本係英人地名，叫East Point，初時係域多利城最東便而名，不過唐人好少用，本地土名係鵝頭嘴。未填海嗰時，呢個係半島海角，半島西便原本有個細灣，叫灣仔；而東便係銅鑼灣呢個大海灣。東角個半島係由大坑同黃泥涌嘅水沖積而來。
海角兩邊同對出，百年來都填晒海。第一期係19世紀中開始。角東填到去家下維多利亞公園邊，角西做去到軒尼詩道。二期就喺第一次世界大戰同第二次世界大戰，填出去告士打道，個角連形都無。之後起紅磡海底隧道，又再填海起路，填到去燈籠洲，成個角完全消失。港鐵銅鑼灣站、世界貿易中心都喺東角原地上面。皇室堡、百德新街就係喺第一期填地之上。佢哋嘅西面係鵝頸。
舊時東角都係怡和（渣甸）嘅。而糖街係太古糖廠。
而家東角呢個地名得返東角道用。
2001年

2001年係平年，元旦係禮拜一。
請睇：
辛巳年（蛇年）
2001年電影
2001年文學
2001年音樂
2001年運動
2001年電視
2001年死

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國九十年
朝鮮半島
北朝鮮：主體九十年
南韓：檀紀4334年
日本
平成十三年
皇紀：2661年
佛曆：2543年~2544年
回曆：1421年10月5號~1422年10月15號
猶太曆：5761年4月6號~5762年4月16號
UNIX TIME：978307200 - 1009843199
修正儒略日（MJD）：51910 - 52274

大事記
1月6號：阿里爾沙龍當選以色列總理。
1月14號：希臘籍貨輪阿瑪斯號喺臺灣墾丁海域擱淺，幾日後嚴重漏油。
1月15號：維基媒體正式上線。
1月20號：喬治·獲加·布殊就任美國總統。
2月15號：人類基因工程大致完成。
2月26號：歐洲聯盟決定擴大。
2月27號：由亞洲25國同澳洲發起嘅博鰲亞洲論壇喺海南博鰲成立。
3月12號：聯合國教科文組織證實塔利班毀滅喺巴米揚嘅兩座5世紀大佛像。
4月1號：中美撞機事件：一架中國殲八戰機撞一架美軍EP-3型偵察機，中國戰機墜毀，飛機師王偉失蹤，而美國軍機就逼降海南陵水機場。
4月1號：南斯拉夫前總統米洛舍維奇被拉。
4月16號：首個3G電話由英國沃達豐網絡打出。
4月26號：小泉純一郎就任第87任日本首相。
5月22號：第3屆蒙古國總統選舉，由那楚克當選。
6月1號：尼泊爾王室血案：尼泊爾國王畢蘭德拉、王后等多名王室人員被殺，由王儲狄潘德拉繼任國王，但因狄潘德拉重傷且昏迷不醒，而由叔叔賈南德拉代掌國政。
6月4號：繼位第3日嘅尼泊爾國王狄潘德拉傷重不治，由叔叔賈南德拉繼任國王。
6月8號：第8屆伊朗總統選舉，由哈塔米連任。
6月15號：上海合作組織喺上海成立。
7月1號：江澤民喺中國共產黨成立八十週年大會上提出「三個代表」思想。
7月13號：北京贏得2008年奧運會主辦權。
7月28號：亞歷杭德羅·托萊多當選秘魯總統。
7月29號：第19屆日本參議院議員通常選舉。
7月29號：颱風桃芝侵襲臺灣，200幾人死。
8月22號到9月1號：2001年夏季世界大學生運動會喺北京舉行。
9月11號：911事件：恐怖份子脅持民航客機撞入美國世界貿易中心同五角大廈，造成近3000人死。
9月16號至9月19號：中度颱風納莉侵襲臺灣，北臺灣水浸。
9月23號：第2屆澳門立法會選舉。
9月27號：香港地鐵北角第二個車站啟用。
10月1號：第8屆孟加拉國國會選舉。
10月7號：美國同埋英國攻打阿富汗，阿富汗戰爭爆發。
10月7號：中國足球代表隊喺主場1-0贏咗阿曼足球代表隊，提早兩輪殺入2002年FIFA世界盃決賽週，係中國首次殺入FIFA世界盃決賽週。
10月25號：微軟發行Windows XP作業系統。
11月10號：中國獲准喺2002年加入世界貿易組織。
11月12號：美國航空587號班機喺紐約附近墜毀，265人死。
11月27號：美國太空人用哈佛太空望遠鏡首次直接探測到太陽系以外一個有大氣嘅行星。
12月7號：塔利班向坎大哈新政權繳械。
12月13號：印度國會遭到恐怖攻擊，14人死。
12月21號：日本前電視演員田代政喺時代嘅「年度風雲人物」嘅互聯網選舉權方面暫時得到第1位。
12月22號：阿富汗臨時政府成立，卡爾扎伊做主席。
12月27號：美國正式宣佈中國永久正常貿易關係地位。
9月11號

9月11號係公曆年嘅第254日（閏年第255日），離年尾重有111日。
<< - 9月 - >>



大件事
1961年：世界自然基金會成立[未記出處或冇根據]。
1966年：第2屆南越制憲會議選舉。
1990年：香港紅磡燃燒彈縱火案，6死23人傷，警方將案件列作凶殺同縱火案處理，成立專案組調查。
2001年：美國發生911事件，有幾個人劫咗美國航空同聯合航空四架客機，有兩架撞咗入紐約世界貿易中心，一架撞入華盛頓國防部五角大樓，另一架飛機響賓夕凡尼亞州墜毀。
2005年：第44屆日本眾議院議員總選舉。
2008年：伊朗、印尼東部、日本喺幾個鐘頭內發生地震。
2009年：臺灣前總統陳水扁同夫人吳淑珍因貪污、洗錢案，喺台北地方法院一審判處終身監禁同褫奪公民權利終身，成為臺灣史上首位因貪污被判有罪嘅元首。
2016年：第9屆克羅地亞國會選舉。
2019年：賀一誠喺北京中南海紫光閣接受國務院頒發任命佢做新任澳門特別行政區行政長官嘅國務院令，將會喺嗰年12月20號上任第五任澳門行政長官。
2019年：香港交易所（港交所：00388）突然宣佈已經向倫敦證券交易所董事會提議將兩間公司合併。
釋一行

釋一行（越南文：Thích Nhất Hạnh，1926年10月11號—2022年1月22號）係越南一個作家同和平主義者，世界有名嘅佛教領袖，一生致力於人道主義工作，倡導世界和平。

簡歷
一行禪師1926年喺越南出世，俗名阮春寶（越南文：Nguyễn Xuân Bảo），16歲出家。喺越戰期間，一行禪師積極推動和平運動，喺戰亂中組織救援工作，扶危解厄。1967年獲美國民權運動領袖馬丁路德金提名爲諾貝爾和平獎候選人，話佢係「一個神聖嘅人，一名擁有大智大慧嘅學者。」1975年，一行禪師喺巴黎近郊創立禪修中心，該中心喺1982年搬到法國西南部，並正式命名爲「梅村」，成爲了現時西方最大規模及最活躍的佛教寺院。。佢分別喺2003年同2011年獲邀去美國國會演講，以及2012年喺英國上議院同愛爾蘭議會演講。
一行禪師出版過超過一百本著作，其中唔少係歐美兩地嘅暢銷書，而翻譯本重超過30種語言。佢亦經常公開演講同主持禪修，參加者眾多。

法門
一行禪師嘅法門，係基於原始佛法、大乘義理、禪宗風格同埋西方心理學，而設合現代社會嘅正念生活藝術。

五項正念修習
一行禪師將傳統嘅五戒，更新做「五項正念修習」，作為「理解與慈愛之道」嘅藍本。他提出，「戒」即係正念修習，而學處呢個字，可以減少強制執行嘅意味。根據梅村，聯合國教科文組織喺2000年提出嘅和平與非暴力宣言 「Manifesto 2000」，好大程度參考咗五項正念修習。

十四項正念修習
根據十善或十業，禪師編出「十四項正念修習」，成為咗相即共修團嘅菩薩戒。

僧律
法藏部嘅四分律，亦被重新撰寫成現代化嘅梅村僧律。

正念
梅村標誌上的「三學」，係念、定、慧。
基於原始佛法的出入息念、四念住、現法樂住，禪師提倡透過正念呼吸，體察當下嘅美妙，滋養喜樂、輕安，同時對苦覺察、接納、深觀，帶來轉化同解脫，真正自在幸福。 呢種重視實修，避免抽象理論嘅方式，又叫做應用佛教 (applied Buddhism)。

修行偈頌
正念，亦可以結合偈頌修習。喺順化慈孝寺初為沙彌嗰陣，呢位年輕嘅出家人就獲發一本讀體律師著嘅《毗尼日用切要》(承襲《華嚴經•淨行品》)，讓佢將偈頌融入早寤、聞鐘、洗面、挑水、砍柴、牧牛，呢啲日常事務當中。
更新咗嘅修行偈頌，收錄喺《Present Moment, Wonderful Moment》，又被編成唔同歌謠，例如《吸進來，呼出去》、《快樂是此時此地》、《入出深慢》、《這就是淨土》、《無來無去》等，喺梅村廣為流傳。

深度放鬆
深度放鬆，又叫身體掃瞄，係基於不淨觀，化為關懷身體嘅一個重要修習。

正念溝通
另外，一行禪師重視正念溝通，透過深度聆聽同埋真誠愛語，療癒關係，又教導「重新開始」、「六句真言」、慈觀呢啲有關真愛嘅修習。

相即
禪師提倡透過修習無常、無我、涅槃三法印，同埋空、無相、無願三解脫門，契會究竟。
佢亦喜歡用深入淺出嘅偈語或者譬喻，引人入勝：
「沒有淤泥便無蓮花」(no mud no lotus)，解釋煩惱與覺悟、苦樂不二，道出華嚴嘅「相即」義理。
「太陽即是我心」(the sun my heart)，帶出萬物空而無我，互相連繫，事事無礙。
「雲唔會死」(a cloud never dies)，解釋無相解脫門，同埋不生不滅嘅中觀思想。
「有定無，唔係啱嘅問題」(to be or not to be, that is not the question)，總括《迦旃延經》所說。
左右手嘅故事，講述無分別智。
用波浪和水，比喻現象與本質「二諦」，理事無礙。
河流嘅故事，分享「無願」解脫門。

重譯心經
2014年，一行禪師重譯咗《心經》，喺「不生不滅」之後加入「非有非無」，又將五蘊、十八界、十二因緣同四諦嘅「無」字，改為「非獨立自體」，以免修行者誤入有、無、常、斷嘅邊見。

創新教導
禪師又靈活開創不同法門，例如簡要嘅五支緣起、多身、當下淨土。

唯表
一行禪師重視瑜伽行派「唯表學說」，佢調整法相宗51心所，同埋編著《唯表五十頌》。

跨宗教對談
一行禪師提及自己，以大乘精神，教導原始佛法。
為確立修行方向，釐清義理，佢教導「梅村四法印」、「梅村四果」、「接現共修團教制」。
「梅村教理四十諦定」，係梅村對部派佛法不同觀點，所作出嘅回應。
喺《生生基督世世佛》，佢鼓勵宗教之間互相對話同理解。
金書妍

金書妍（粵拼：gam1 syu1 jin4；韓文：김서연；1992年5月19號—）係南韓嘅一位出名靚女，喺漢城出世，曾經喺梨花女大讀過書。喺2014年嘅南韓小姐選舉入面攞咗冠軍，之後代表南韓參加2015年嘅世界小姐選舉。
金龍機電

金龍機電（全名金龍機電股份有限公司，簡化字：金龙机电股份有限公司，Jinlong Machinery & Electronics Co., Ltd.，深交所：300032）係中國浙江温州一公司，1993年成立，主要從事研發、生產同埋銷售電子元件。產品包括微特電機、液晶顯示模組同埋電容式觸摸屏。
金龍機電股份有限公司由金龍控股集團有限公司、金美歐同埋黃永賢發起設立，2009年5月4號登記註冊，企業法人營業執照註冊冧把330300000011153。公司股票2009年12月25號喺深圳證券交易所掛牌交易。截至2014年年尾，公司註冊資本（股本）337,969,945緡人民幣，股份總數337,969,945股。其中有限售條件嘅流通股份有69,872,445股；無限售條件嘅有268,097,500股。
2020年10月，中國實施電子煙烟國家標準，金龍機電旗下公司係已「領證」忌公司之一。
2022年10月，蘋果公司公布2021年度主要供應商，其中剔除咗金龍機電做佢忌供應商。
2023年9月，華為發報手機 Mate 60 Pro，疑似突破咗美國技術封鎖，金龍國際係其中一間供應商。
銅芯抗疫口罩

銅芯抗疫口罩（CuMask+）係香港特別行政區政府喺2020年5月至6月免費郵遞派發畀香港市民嘅口罩。呢款口罩可以重複使用，特色係用銅絲做濾芯。呢次係武漢肺炎大爆發以嚟，香港政府第一次直接派口罩，但係坊間評論負面都幾多。

發放
睇埋：武漢肺炎香港疫情
香港政府喺2020年5月5號宣布全民派嘅口罩，並喺5月6號接受網上登記，為期1個月，去到6月6號截止，每個市民可以同最多五個親友代為登記。6月6號過後，冇登記嘅人士可以憑身分證去郵政局攞。

規格
銅芯抗疫口罩係一個可重用口罩，設計包括備用外層、抗菌、保護、過濾同內層。
呢款口罩可以用番梘同埋凍水洗，要響水入面輕輕力攪幾下同撼幾下，跟住就要用水洗多次，之後就可以平放晾乾。洗嗰時唔使攞個濾芯出嚟。但係就唔可以用漂白水、柔順劑同埋有螢光劑嘅洗衣液，同埋唔可以擰，更加唔可以用燙斗。
呢款口罩通過咗美國標準 ASTM level 1 測試，可以清洗重用六十次。

樣
銅芯抗疫口罩個樣俾好多人恥笑。唔少人話，銅芯抗疫口罩好似一條「阿婆底褲」，唔少政客包括田北俊都出嚟抽水。又有評論話個口罩似胸圍。

銅芯
銅芯抗疫口罩嘅特色係用銅絲做嘅濾芯嚟殺死病毒同埋隔走污染物。不過，香港理工大學工程系嘅梁煥方教授測試發現，物料密度唔高，口罩過濾層又得大約20%至30%銅，好難捉晒所有穿過嘅病毒，殺唔到毒。
顯微鏡顯示口罩嘅銅粒子，體積由1.5微米至小於0.1微米不等，其實係納米銅，而且用黏附嘅方式加入布料。清洗嘅時候，納米銅好易甩出嚟，然後下次戴嘅時候畀人吸入個肺，引起慢性健康問題。

透氣度
銅芯抗疫口罩嘅熔噴布層好厚，梁煥方教授估計係因爲口罩需要反覆清洗，唔可以用一般外科口罩所用嘅靜電功能，惟有增加厚度加強保護。但係噉就搞到反映透氣度嘅壓降（differential pressure）好高。口罩符合美國標準 ASTM level 1，但係就唔符合歐盟標準 EN14683。測試顯示，口罩壓降數值達 4.44，清洗 40 次之後仲升到 4.82，唔啱長者同埋有呼吸系統問題嘅人戴。
鸚鵡螺

鸚鵡螺科（學名：Nautilidae），簡稱鸚鵡螺，係頭足綱鸚鵡螺目嘅一科，係一類擁有大量觸手、壽命好長、有小孔成像眼嘅深海軟體動物，係現存唯一具有完整貝殼嘅頭足類。鸚鵡螺目前生長喺印度洋同太平洋海區，北至日本南方、南至大堡礁、西至安達曼海、東至斐濟等海域，位於鸚鵡螺主要產地嘅法屬新喀里多尼亞更加以鸚鵡螺作為國徽主要圖案。
鸚鵡螺已經喺地球上經歷咗幾億年演變，佢嘅直系祖先喺奧陶紀嗰時係海洋中嘅頂級掠食者。現代定義上嘅鸚鵡螺從三疊紀晚期開始演化出嚟，並且靠住平均80年嘅長壽、同少而精嘅繁殖策略挺過地球上所有嘅大滅絕事件。而家，佢哋嘅外形同習性依然同遠古祖先相差無幾，而佢嘅出現時間甚至比大多數已滅絕嘅古生物（例如恐龍）長好多，所以被稱為「活化石」。因此，鸚鵡螺喺研究生物進化同古生物學等方面有好高價值。

文獻
根據唐人劉恂喺《嶺表錄異》卷三記載：「鸚鵡螺，旋尖處屈而朱，如鸚鵡嘴，故以此名。殼上青綠斑文，大者可受三升，殼內光瑩如雲母，裝為酒杯，奇而可玩。」
霍穎璇

霍穎璇（英文：Bronte Fok，2002年—）係香港女模特兒，投身保險行業，做林作嘅下屬，參選2021年度香港小姐競選但未成功入圍。

簡歷
霍穎璇係香港理工大學學生，2021年俾林作阿媽王莉妮提名參選香港小姐，成功進入第二輪面試。 2020年加入林作旗下嘅保險顧問團隊賣保險。2022年，達到Mdrt，建立 @team.bronte團隊。。
食物浪費

食物浪費（英文：Food waste）又叫食物廢棄物、食品廢棄物、食物耗損（Food loss）、剩食（leftover），意思指被丟棄、損失、或冇被食完嘅食物。搞到食物浪費或耗損嘅原因很多，可能從生產食物、加工食物、零售食物、或消費食物嘅各個階段裏頭發生。
軍用頭盔

軍用頭盔（Military helmet），又叫戰鬥頭盔（Combat helmet），係種頭盔，喺戰鬥嗰陣可以護住個頭，係現代軍人標準嘅護具。
馬文娟

馬文娟，香港親中派人士。
佢曾經參與公開聯署支持北京未經諮詢或香港人同意，強行訂立嘅《港版國安法》。
孫麗芬

孫麗芬，香港親中派人士。
佢曾經參與一啲推廣北京未經諮詢或香港人同意，強行訂立《港版國安法》嘅活動。
雕像

一座雕像；呢座雕像係舉世聞名嘅《思索者》，廣泛噉被視為哲學嘅象徵。
2022 年喺香港旺角影到嘅一座黃金佛像
雕像（粵拼：diu1 zoeng6），又叫塑像，係指能夠獨立企到喺度嘅雕塑作品，相對於雕喺一塊平面（例如牆）上面嘅浮雕。古典嘅雕像多數都用特定嘅事物做主題，譬如係人或者動物噉。
雕像可以用材料分，好似用石頭造就叫石像、用青銅造就叫青銅像... 等等。

概論
内文：雕塑
雕塑係專創作 3D 物體嘅視覺藝術，相對於（例如）創作 2D 圖像嘅畫畫。傳統上創作雕塑嗰陣，雕塑家要
用鉛筆畫稿，或者用工藝黏土等軟嘅材料整個預想雛型出嚟；
搵嚿固體嘅材料返嚟－材料可以係木、石頭、甚至冰都得；
然後佢就要郁手用鎚仔同鑿等嘅架生，將嚿材料雕成佢想要嘅形狀；
一般嚟講，雕塑作品可以分做兩大類：雕像同埋浮雕；前者係指能夠自己企到喺度嘅雕塑作品，例子有舉世聞名嘅《思索者》；而後者就係指喺一塊平面（例如牆）上雕出嚟嘅雕塑。

物理
睇埋：牛頓力學
整雕像會用到力學概念。
例如力學平衡噉。力學平衡係牛頓力學一個重要概念。當一件物體達到力學平衡嘅時候，即係話所有作用喺件物體度嘅淨力等如 0。根據牛頓第二定律，當淨力係 0 嘅時候，靜止嘅物體就會保持靜止。對於雕塑家嚟講，力學平衡係好重要，因為佢哋想令作品唔使靠支撐物（因為支撐物通常都會影響美感）都可以企得穩陣，而要計算一件雕塑品嘅力學平衡往往都幾複雜。
一個好出色嘅例子就係喺西班牙馬德里嗰座菲臘四世騎馬嘅青銅像。呢座雕像係 1640 年整嘅，正常情況下應該會向前跌，但係製作團隊用咗一個當時前所未見嘅方法去解決呢個問題：佢哋將隻青銅馬嘅密度分配得唔平均，即係話隻馬嘅後腳同尾部用實心青銅嚟造，而頭同前半身就用好薄嘅空心青銅，據講個馬頭外殼得返大約 2 毫米咁薄。噉樣令到下半身重過上半身，最後成功令個雕像可以企得穩陣，成為咗雕塑史上嘅一個重要突破。
香港討論區

香港討論區（discuss.com.hk，簡稱香討）係香港嘅網上論壇之一，喺2003年成立，由Networld Technology Limited營運，主要收入來自站內廣告。目前討論區所使用嘅系統係Discuz! 6。
香港討論區嘅口號係「一個香港只得一個香港討論區（The one and only forum of Hong Kong）」。廣告宣傳片用過口號「正正經經，嚟香討傾」同「香討，香港No.1」。

2003年
2月17號，香港討論區面世早期嘅論壇名稱係「香港一樓一論壇」，採用 phpBB 2.06 程式。而正式招收會員嘅日期就係2003年2月22日，此為161時期。
7月31號加設「馬照跑、波照踢」區，回應香港政府允許賭波合法化。此為141時期。基喺Ferragamo2000同Red Pepper（紅辣椒）嘅努力同高瞻遠矚，「新貼圖區」同「吹吹水，聚聚佢區」反而變成咗主打皇牌版區，並隨後喺2004年1月1日設立「時尚玩意版」區，奠定咗成為一個全面綜合論壇嘅基礎。
10月14號，網站分拆做 discuss.com.hk 同 sex141.com。當中搬至 www.discuss.com.hk 嘅論壇就係「香港討論區」，回應不同嘅市場需求。

2004年
2月2號，正式確立永久網址為 www.discuss.com.hk，一直至而家。
3月，搬去一個較為穩定嘅伺服器，亦同時改用 Discuz!3.0 繁體討論區商用版程式，以求獲得更大嘅技術支援。

2006年
8月26號，一個22歲成年網友「想炸迪迪尼」。佢喺香港討論區聲稱同揚言要「自製炸彈炸『迪迪尼』（香港迪士尼）」，而請求其他網民提供自製炸彈教學。警察拘捕有關網民，事件喺2006年9月20號同2007年6月22號上報（案件編號：KTCC855/07）。

2007年
12月起，同Uwants成為合作夥伴，而兩者都係由網匯科技有限公司（Networld Technology Limited）營運。喺香港討論區嘅版面底部，可見到 Uwants 相關版面嘅連結。

2008年
1月27號，陳冠希鹹相案，波及香討。一名為（藝人床照發放者）嘅網民，喺「成人貼圖區」內，發佈咗女子裸照，「閃卡」。網民濫用自由，侵人私隱，導致政府喺同年10月初發表嘅「規管網絡色情資訊諮詢建議」，有收回香港網民過濫嘅自由意味。
10月13日，狐狸精事件。有會員喺「婚後生活」版發表《大緊肚……但發現》嘅言論，文章指自己老公有外遇，並指狐狸精就係暗星潘美琪（Maggie Poon）。事後文章被版主刪除。

2011年
5月，環球時報以《香港「網絡打手」猖獗成為輿論熱點》為題報導，「網絡打手」已「主攻」香港討論區。

2012年
3月選特首前，香港討論區、Uwants合搞投票選特首系統，但造成一連串負面事件發生。嗰時，並非「每個（IP+瀏覽器）只能投一票」。因而部分梁派洗票者通過作弊嘅方法進行不公平嘅投票。22號，「反U汪獨裁者聯盟」發現該系統存在好多錯誤地方（BUG），結果造假。因而有黑箱作業利益之嫌而引發「唐反梁事件」。喺「唐反梁事件」中，部分唐派洗票者亦用咗不當手法還擊對手，造成官方停止第一次投票。
3月23號中午，特首結果重設新版投票，而洗票 BUG 重喺度。由喺「唐反梁事件」發生，梁派洗票東窗事發，可能係重設投票系統嘅原因。不過，有人話洗票BUG重暗藏喺程序內。後來又有人發現重可以洗票，因此結果唔可信。有人評價佢哋話：「法網恢恢，疏而不漏，假嘅真不咗」，暗示真實選舉係唔可以洗票嘅。
8月19號嘅星島日報報道指今年5月，合作夥伴Uwants內有洗黑錢同交易騙案，被警方發現後介入事件。

內容外來，會員提供
香港討論區只為網民提供聚集嘅空間，如同公園，並冇實際產物。佢唔似一啲政黨嘅論壇，有自己製造嘅政績，或者有一手嘅政治話題作探討；亦無生產商品，以供討論同評價。因此，除咗一啲行政帖子較為原創，例如改版維護、封人公告等等，大部份話題同回應，都係由會員提供。熱門例子有轉載新聞、潮流話題，奪取其他網站嘅資源（如：教學帖、相片分享、種子連結）等，再加以回應同頂帖，而家有好多留言都係簡短而親共，偏見迷信。

廣告收入，用家免費
以廣告收入作為利潤同行政開支下，香討能夠向會員提供免費嘅「討論平台」。單以註冊會員過百萬，流量幾十萬人，重視生產數量成為唔錯嘅宣傳平台之一，亦有唔少廣告商，例如系統教育、Dao Heng、2TheMax、Go2Tutor.com、奧比斯（Orbis）、西九龍中心等。

免費勞力，業餘義工
同唔少其它討論區一樣，香港討論區版主係義工性質，無經濟收入。
香港討論區版主必備嘅條件:
熱心回答、幫助會員解決問題。
對所申請嘅版面有深入認識。
每人只限申請一個版。
每日在線四至五個鐘。
需成為網站會員半年或者以上，並會員級別係 尊貴會員 或者以上，且會審查有否曾經違規。
申請人識得用中文溝通。
如該區已駐有版主同分區版主，要喺申請前知會佢哋。

何種帖子，必刪不異
除違反由版主自設五花八門嘅版規而被處罰外，同犯罪，政治，或者跟版主同埋網站有關嘅言論，多指嘅係批評會被刪除。[未記出處或冇根據]

作家社評，網民膚淺
《E-zone》曾登出有評論員形容網上討論者多數態度唔認真，見解膚淺，唔專業而唔可信。[邊個？ ]

言論刑責，社會反思
部份網民嘅道德價值存有誤差，利用香討嘅互動平台發表破壞社會、暴力等言論。有人回應「想炸迪迪尼案」時，將言論自由強姦成包括「犯罪言論」在內
。又有人以防身為名，鼓吹暴動主義，建議他人參與遊行要帶刀等武器用喺「暴亂時自衛」。

學校學生，唔畀上去
由喺這種綜合型討論區含有色情、賭博、「資源下載（特指非法下載）」、遊戲等信訊，甚至有部份網民在討論時曾使用粗口、通俗或者性暗示，甚至因發表違法、反共嘅言論上報。學校一般會禁止學生在校園內瀏覽香討同同性質嘅網站，或者部份版區。
只係在香港，便有很多中小學校規定禁止瀏覽色情同任何意識不良嘅網頁。而有學校行政上就會安裝防火牆把一些網站同關鍵字列喺黑名單中。因此有部份校園嘅電腦不單不能開啟香港討論區嘅成人貼圖區，甚至整個香討都不能瀏覽。

中國大陸，封鎖香討
香港討論區長期俾中國大陸嘅防火長城封鎖，大陸人好多時都要「翻牆」先上到香討。
沈顯龍

沈顯龍，香港親中派人士，青年議會理事/第六屆理事會副主席。
參選香港大學學生會，佢同梅懌熙合組內閣「尚風閣」，擔任候選外務副會長，但選舉期間佢哋兩個曾經公開指控曾經學生會財政有問題，之後當時嘅內務副會長反駁，話佢哋兩個誹謗。
之後，佢亦被指喺2012年中共滲透香港大學學生會風波，幫助中共滲透嘅行動。
英國阻礙香港民主自治制度謠言

英國阻礙香港民主自治制度謠言係指中國共產黨或者親中派喺回應香港人爭取政制改革、民主訴求嘅時候，會提到喺英屬香港時期，香港並無民主制度，甚至反過來質疑點解民主派當時無爭取民主。不過，其他人就反駁，話香港人喺好早期已經有爭取民主，而英國政府同香港政府喺第二次世界大戰後亦有喺香港推動民主同人權工作，但呢啲都受到中共干預同埋其他唔同因素，令1997年之前嘅香港最終未達到全面民主化。

部分散播呢種謠言嘅例子
中共喉舌《人民日報》喺2014年曾經發表評論，話「150多年間，自詡民主典範的英國沒有給過香港同胞哪怕一天的實在民主」、「直到1982年至1997年香港回歸前的15年間，港英政府抱着『不可告人』之心開啟了香港民主的『超速發展』之路。」。
中共國務院喺2021年12月發布嘅《「一國兩制」下香港的民主發展》，亦錯誤咁樣聲稱香港喺英國殖民統治下從來無民主，反而係中共嘅支持下先至開始民主嘅發展。
喺聯合國人權理事會第49屆會議期間，舉辦左個「香港明天更美好」主題視像邊會，當時嘅政務司司長李家超以港方代表發言講野，聲稱立左《港區國安法》之後，阻止左好多暴力暴亂嘅出現。佢仲話，香港嘅民主進程係喺中國恢復行使主權之後先開始。

英國政府喺香港推動民主自治嘅工作
有啲反駁呢個謠言嘅人，就提出英國並唔係無推動民主自治，但結果未有好似其他殖民地咁獲得民主而獨立嘅地位（印度、巴基斯坦、錫蘭、馬來西亞、新加坡等）嘅原因，其中一個原因就係中共嘅阻撓。

中共對楊慕琦計劃嘅干預
喺第二次世界大戰完結，楊慕琦上任港督之後，佢已經開始推動香港人人權，當中包括廢除種族隔離制度，給予華人多啲機會去參與政治活動同公共管理。佢仲一度提出後來被稱爲楊慕琦計劃嘅市議會方案，俾香港人更加多嘅機會管理自己嘅事。
不過，呢個諗法就受到中共嘅干預。喺1958年，中華人民共和國國務院總理周恩來就通過來訪嘅英國朋友康德黎（Colonel Kenneth Cantlie）向英國首相麥美倫講明，唔接受香港變成好似新加坡咁嘅自治領狀態。另外，華僑事務委員會主任廖承志喺1960年亦都話如果英國人真係喺香港建立自治政府，就會採取行動「解放」香港。
之後，英國政府權衡輕重，認為相比起民主制度，確保中共唔用武力侵佔香港更為關鍵。結果，楊慕琦計劃就無再推行落去。中共學者夏梓衿等就呢個計劃未有成功，就聲稱係英國「主動放棄」香港民主化計劃。但香港政治學者沈旭暉就反駁，話係中共一直反對英國賦予香港民主在先。

楊慕琦計劃之後嘅民主進程
之後嘅港督戴麟趾亦本來有意推行香港民主進程，但係喺工聯會等親中派組織喺香港發起嘅六七暴動之後，以及中共壓力之下，民選議會嘅構想並冇實現，但佢仍然推動成立一啲諮詢機構，採納市民嘅建議。

區議會、市政局同區域市政局嘅直選進程
香港喺1982年設立18區區議會，其中1／3（132席）係由直選產生。香港市政局喺1983年嘅選舉，首次容許所有年滿21歲嘅香港永久性居民登記做選民去投票，而直選議席同委任議席分別有15席。而去到1986年區域市政局成立，直選議席同委任議席分別有12席（另設官守議員3席同埋區議會間選成員9席），直選議席同樣係全民直選。

關於英屬香港時期香港人爭取民主嘅運動
香港人亦唔係只係喺主權移交前後先開始爭取民主。相反，其中一個最早期嘅民間爭取民主組織，可以追溯去到1963年成立嘅香港民主自治黨。另外，喺80年代，香港民主派亦曾經爭取過八八直選。

香港民主自治黨
香港民主自治黨（英文：Hong Kong Democratic Self-Government Party）係由香港企業家兼社會運動參與者馬文輝喺聯合國香港協會會員嘅基礎上，喺1963年同埋律師鄧漢齊、張六師、前中華民國國軍將領仲有中國民主社會黨創始人之一孫寶剛、前香港公務員史潔頓（G. S. Kennedy-Skipton）、加士（P.A. Gass）、教師曾健士（K. Hopkin-Jenkins）等多名華洋人士建立，香港歷史第一個以政黨命名嘅政治組織，成功註冊為香港合法社團。

八八直選
内文：八八直選
香港民主派喺80年代，曾經透過香港政府嘅民意匯集處爭取八八年直選，並得到好多市民支持。但根據彭定康嘅回憶錄記載，英國當年為咗爭取中共將直選嘅承諾寫入基本法，向中共妥協而扭曲咗當時嘅民意，令到香港去到1991年先至有首次立法機關嘅直選。

1991年同1995年直選
去到1991年，香港人終於可以喺立法局選舉入面投票。當時民主派喺18個直選議席入面攞咗16席。而去到1995年喺當時港督彭定康提出新九組方案下，除咗20席地區直選，仲有9個選民基礎合共去到270萬人嘅「新九組」，變相直選議席。民主派取得過半議席，但因為北京違反「直通車」承諾，呢次選出嘅議員無辦法過渡到主權移交後嘅立法會。取而代之嘅係由北京控制嘅臨時立法會。

對於親中派散播呢種謠言嘅批評
喺2021年12月，時事評論員黃世澤喺社交媒體反駁呢種說法，提到英國喺第二次世界大戰之後，對唔同殖民地，例如澳洲同新加坡，都開始放手開始給予自治，反而係中共用軍事威脅阻止英國政府給予香港人自治。
香港科技大學政治學者成名就2014年《人民日報》評論發表呢個謠言，話中共係當著咁多香港人面前無恥咁樣講大話，個人非常震驚，因為香港人好清楚咁記得，過去中英兩國嘅政府，就香港民主進程展開嘅角力。

謠言對港中關係影響
同亞洲金融風暴北京救港謠言一樣，中共有啲人深信呢個講法，甚至覺得係中共優待香港先比香港人有民主。所以，喺一啲港中矛盾問題上，呢啲人會認為明明中共對香港人咁好，但香港人就「反骨」、「唔聽話」。
東江水

東江水係指由中國廣東東莞引東江嘅水經深圳輸到去香港嘅食水。呢項工程1959年開工，1965年搞掂，紓緩香港因為旱災而唔夠食水用嘅問題。
鬱金香

鬱金香（注意「鬱」字嘅讀法，粵拼：wat1 gam1 hoeng1；學名：Tulipa）係百合科下面一個屬嘅多年生草本植物，原產地喺中國嘅青藏高原地區，入面有可細分做大約150個野生種。
而家全世界有好多種雜交嘅鬱金香，如估計埋絕咗種嘅，大概有8000幾種。根據荷蘭繁殖中心記載，而家凈得大概3500種唔同嘅鬱金香品種。

花語
佢嘅花語係博愛、體貼、高雅、富貴、慈善、名譽、美麗、祝福、永恆、永恆嘅祝福，及愛嘅表白。但係唔同色嘅鬱金香，代表意思都唔同：
紫——無盡嘅愛、最愛。
白——純潔清高嘅戀情。
粉紅——永遠嘅愛
紅——愛嘅告白、喜悅、熱烈嘅愛意。
黃——開朗
黑——神秘、高貴、獨特領袖全力，榮譽嘅皇冠。
雙色——美麗嘅你、喜相逢。
羽毛——情意綿綿

樣
佢嘅鱗莖係地下莖，好似個波噉。而花嘅方面，喺園藝學入面，鬱金香按開花習性分為早開同遲開兩種。其中早開嗰種嘅莖得2dm咁短，但都幾清香下，有單瓣同重辦品種。而遲開嗰種嘅莖好長，得個單瓣品種，冇乜味。而花色有好多種，有紅、黃、白、藍、紫等色。

屬下品種
全球各地大概有8000幾種鬱金香，其中有大概150種被大量生產，多數都係紅、黃、紫、白、橙呢五種。若果按栽培時節同花期嚟分，重可以細分成早、中、晏三種。

文化
睇埋：手指公姑娘
歐洲人好鍾意鬱金香，17世紀曾經爆發過鬱金香狂熱，係史上其中一個出名嘅經濟泡沫。

荷蘭國花
喺荷蘭，鬱金香同風車、芝士、木鞋夾埋一齊，話成「荷蘭四寶」。佢當地啲人一直將靚同華貴、莊嚴嘅象徵。後嚟喺當地成為國花。

土耳其國花
從12世紀開始，土耳其當地種嘅鬱金香成日用喺圖畫、石刻、木雕、地毯、窗簾、服裝界入面嘅裝飾圖。佢嘅樣同色喺土耳其入面，幾乎好多人鍾意佢，甚至宮廷都唔例外。後嚟呢朵花成為土耳其嘅國花而家喺每年4~5月喺伊斯坦布爾嘅愛米阿柬公園都成日搞鬱金香節。
金碩珍

金碩珍（韓文：김석진，1992年12月4號—），藝名Jin，係南韓一個男藝人同歌手，防彈少年團嘅顏值擔當同埋副唱。Jin喺2019年6月5號喺「2019 BTS FESTA」中公佈咗第一首自作曲《這夜 (이 밤)》。
金碩珍亦有同V合唱《花郎 OST Part 2》嘅原聲帶歌曲非你不可（죽어도 너야）。喺出道前曾經參加過TEEN TOP嘅MV《不要噴香水》。Jin曾經多次攞到最帥面孔嘅獎。
筑波快線

筑波快線（筑讀築；つくばエクスブレス，Tsukuba Express）係日本一條連接東京都秋葉原同筑波嘅鐵路綫，有20個車站。2005年8月24號通車，由首都圈新都市鐵道（MIR）管理。
楊靈

楊靈，香港親中派人士。

家庭
佢阿爸係楊麟振。
郁慕明

郁慕明（1940年7月19號—）喺汪精衛政權時期嘅上海出世，係中華民國政治人物。佢係新黨嘅發起人，亦都係新黨廿幾年嚟嘅主席。
佢嘅立場親北京，支持台灣成為中國嘅一部分，支持中國共產黨，又曾經獲邀參加中國和平統一促進會香港總會第三屆理事會就職典禮等中共統戰活動。
蘇炳輝

蘇炳輝係香港親中派政治人物兼教育界人士。津貼小學議會顧問。

選舉經歷
喺2021年9月，佢以「教育專業聯盟」名義參選選舉委員會界別分組選舉，當選成為香港特别行政區選舉委員會教育界委員。
蔡加讚

蔡加讚，BBS（英文：Karson Choi，1986年—），係「玩具大王」蔡志明嘅獨仔，全球最大規模嘅玩具生產商旭日國際集團董事會副主席同埋高級鐘錶零售商譽一鐘錶集團創辦人兼董事會主席，港區全國政協委員，香港大學名譽大學院士。香港出世，籍貫廣東揭陽。

經歷
蔡加讚曾經喺喇沙小學讀書，試過返學期間被綁架，之後就立即去咗美國留學，獲得美國南加州大學政治系學位。
大學畢業後蔡加讚返香港參與家族生意，加入旭日國際集團，而家佢係副主席，集團業務涵蓋玩具製造、商場發展、物業租賃及管理、名貴腕錶、汽車銷售維修及教育等行業。
2022年5月底，《香港01》報道，蔡加讚會將會入主星島新聞集團，出任集團聯席主席同埋執行董事。

榮譽
蔡加讚喺2017年7月，獲港府頒授銅紫荊星章。2018年1月，以31歲之齡最年輕紀錄當選第十三屆全國政協委員。

家庭
蔡加讚係家中孻子，三個姐姐分別係蔡加敏（馬鴻銘前妻）、蔡加穎（已經離世，燒炭自殺，終年26歲）同埋蔡加怡，老竇係有「玩具大王」之稱嘅旭日國際集團董事會主席蔡志明，母親為李惠莉。
蔡加讚喺2013年同模特兒汪圓圓結婚，喺香港會議展覽中心筵開一百六十席，花費逾億元，被媒體人士譽為「世紀婚禮」。
婚宴當晚，唔少港澳政商界名人同演藝界人士，包括時任香港特首梁振英及澳門特首崔世安都有出席。結婚後同老婆生咗一對雙胞胎兒子同埋一個女。

「成功需苦幹」言論被批評
蔡加讚曾經喺《東周刊》一篇題為《成功需苦幹 蔡加讚》嘅專訪入面談及成功之道，旋即成為網絡討論區上被談論嘅對象，有啲人認為佢嘅成功只係依靠屋企人，佢係父幹唔係苦幹無資格咁樣教人。而廣東話裡「苦」與「父」僅聲調不同，被部分網民評為「成功需父幹」。有網民為此事設計了「自動蔡加讚」程式，惡搞「成功需苦幹」專訪。

疑違規營業汽車展銷場
2011年，蔡加讚被揭發喺老豆旗下物業九龍城廣場，將一層貨車停車場改作大型汽車展銷場分租，但展銷場未補地價，被質疑違規營業。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
謝俊明

謝俊明，香港親中派政治人物，香港亞洲醫療董事長。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
伊朗王國

伊朗王國 (波斯文：کشور شاهنشاهی ایران‎)，又叫做伊朗帝國，係巴列維王朝統治之下嘅伊朗，由1925年立國到1979年伊朗革命解國。

史
自從1910年代，伊朗不斷被外國勢力影響（主要都係大英帝國同俄羅斯帝國），同時又出現咗嚴重嘅内部分歧，搞到個國家非常之唔穩定。喺1921年，將軍禮薩汗帶領住軍隊進攻首都德黑蘭，令當時在位嘅國王流亡咗去歐洲。到1925年，伊朗嘅議會宣佈禮薩汗做沙王，巴列維王朝統治嘅伊朗王國正式成立。
喺之後嘅時間，禮薩汗為咗嘗試維持伊朗嘅獨立，唔想任何一個國家有太多嘅影響力。既然英國已經控制住國家嘅石油生產，所以禮薩汗就選擇同德國合作嚟發展伊朗嘅工業。
到二次大戰開始之後，英國要求任何同納粹德國有關係嘅人都一定要離開伊朗，但係禮薩汗拒絕咗。喺1941年，英國同蘇聯為咗避免軸心國攞到優勢，一齊入侵中立嘅伊朗。禮薩汗明知自己輸硬，所以同意退位，改為由佢嘅仔穆罕默德·巴列維做沙王。
自從做沙王之後，穆罕默德·巴列維繼續咗好多佢老豆嘅政策，最主要包括教育同科技有關嘅發展。不過，喺冷戰嘅議題上，佢冇用佢爸爸之前嘅中立政策，反而選擇咗將伊朗親美國，成為咗反共主義陣營嘅重要成員。
1963年，沙王推行咗白色革命，希望將伊朗升呢做「世界第五強國」。呢份改革包括咗改善土地分配、提升女權（包括畀女人有投票權）、提高教育程度、同埋發展基建等等。
。其中一個改革嘅主要目標，係為咗改善國家嘅貧富懸殊，希望將財富分散落勞動階層，建立中產階級。
喺1971年10月，沙王搞咗個典禮嚟慶祝波斯王國成立2,500周年，同時用呢個時機嚟畀全世界見到伊朗嘅現代化。
到1978年，伊朗開始出現主要嚟自大地主同回教人物嘅反對聲音，甚至有人建議直接隊冧個政權。喺1979年2月，呢啲事爆發成為伊朗革命，推翻咗巴列維王朝，將宗教領袖高美尼推舉成為新嘅“伊朗最高領袖”，伊朗王國正式滅亡。
南三島

南三島係中國廣東湛江坡頭一個島。個島面積約莫123.4平方公里，係廣東第二大島。南三島，古稱鷺洲島（曾稱法語：Île d'Aigrettes或法語：La Rigaudière），喺中國廣東省湛江市東南部，面積123.4平方公里，東西長18公里，南北寬7.5至11.5公里，呈頂點向南嘅等腰三角形狀，係經人工改造、連通十個島嶼後形成嘅大型沙泥島。島上人口約10萬人。西邊同南邊係湛江港，北邊係南三水道，東邊係南中國海。島上旅遊業發達，喺東南海岸嘅南三聽濤景區係湛江八景之一。
南三島喺行政區劃上屬湛江市坡頭區南三鎮，2012年11月6日，南三鎮由南三島濱海旅遊示範區管委會實際管理。2019年6月，南三鎮重新劃歸坡頭區管轄。
南三島語言講吳川話，現在以白話（粵語）爲主。近期有後生仔被普通話教育而不會講白話，更不懂南三話。
蔚藍檔案

《蔚藍檔案》（韓文：블루 아카이브，日文：ブルーアーカイブ，英文：Blue Archive）係NEXON Games開發並於2021年發行嘅校園美少女風格戰術角色扮演遊戲，玩家扮演嘅角色為老師。
呢個遊戲以虛構嘅學園都市「奇普托斯」為舞臺，呢個都市有住數千所唔同學風學校，培養住為數眾多嘅菁英學生。基沃托斯有住獨特嘅政治體制，多數學校擁有所屬嘅自治區，學校對自治區有住全權管理之權； 各學校由類似於聯邦政府嘅「聯邦理事會」，喺尊重各校自治權嘅前提下統禦，進行基沃托斯全域管理。基沃托斯嘅管理中樞「聖所之塔」設立喺聯邦理事會直轄區，而沙勒所在噉嘅地牢亦存在一個工藝室，裡面嘅「培養皿」可以生產任何物質。喺基沃托斯翻學嘅學生頭頂，存在名為光環嘅類似天使光環發光體。
呢個遊戲最早由上海悠星旗下海外日本子公司Yostar於2021年2月4號喺日本首發上市；包含繁體中文、英文、韓文、泰文嘅國際版由NEXON Games全球直營且於2021年11月9號推出；簡體中文版由上海悠星旗下公司上海星嘯於2023年8月3日代理發行。
迷樓金鳳

《'迷樓金鳳》（粵拼：mai4 lau4 gam1 fung6 ，又叫做迷樓金粉，英文：Lovely Dweller of Enchanting Tower）係一齣1952年嘅港產黑白喜劇，莫康時導演，白雪仙、吳楚帆、新馬師曾主演。

情節
楊文浩、文芳兩兄妹何阿爸被錢唯重呃錢，重呃埋佢個農場，兩兄妹最後成功攞翻農場地契。
列域夫

列域夫（烏克蘭文：Львів，羅馬化：Lviv，又譯做利維夫或利沃夫）係烏克蘭第六大城，兼利維夫州首府，2021年人口有71萬幾人。
喺第一次瓜分波蘭之後，利維夫成為奧地利領土。奧匈帝國解體之後，波蘭同西烏克蘭人民共和國爭利維夫，最後利維夫變咗做波蘭領土。二次大戰之後變咗做蘇聯領土，蘇聯解體之後變咗做烏克蘭領土。
利維夫 - Львів - Lviv
廣華醫院

廣華醫院（英文：Kwong Wah Hospital）在1911年10月9號由東華三院成立，地址係九龍油麻地窩打老道25號，1991年起由醫院管理局管理，現為九龍中聯網其中一間急症醫院。

簡介
廣華醫院於1911年由東華三院成立，為九龍西同黃大仙區人口提供多元化嘅醫療服務。廣華醫院係九龍中醫院聯網嘅一間主要急症醫院、神經外科同婦產科轉介中心。醫院近年喺唔同專科嘅範疇裏面成立唔同嘅治療中心，包括微創手術培訓中心同心臟科中心，提供切合社會需要嘅服務。此外，醫院成立嘅綜合乳病中心同輔助生育中心為有需要人士提供服務；另外亦設立社區為本老人服務及醫療服務，包括：心臟加護病房、急性中風治療中心、腎科中心，同埋設有核子醫學服務等。廣華醫院亦在中西醫結合治療方面擔當先導角色，東華三院於廣華設立嘅東華三院中西醫藥治療中心，廣華醫護亦會參與其中，為中西醫預先共同議定嘅臨床治療方案嘅指定病種進行會診。

公共交通
港鐵觀塘綫及荃灣綫油麻地站A2出口，未連接行人隧道，要行5-10分鐘。
瓊瑤

瓊瑤（1938年4月20號—2024年12月4號），原名陳喆，係台灣愛情小說作家、編劇、製片、中文歌作詞人，最出名既作品有《還珠格格》。

代表作
代表作有《還珠格格》、《庭院深深》、《煙雨濛濛》、《心有千千結》、《一簾幽夢》、《在水一方》、《彩雲飛》、《我是一片雲》、《梅花三弄》等等。

離世
2024年12月4號，瓊瑤係新北市淡水區屋企自殺身亡。同年11月27號，瓊瑤曾經係社交網悼念2019年逝世（享年92歲）既亡夫皇冠文化集團創辦人平鑫濤：“不如歸去，多少的往事，已難追憶；多少的恩怨，已隨風而逝；兩個世界 ，幾許癡迷，幾載的離散，欲訴相思。這天上人間，可能再聚，聽那杜鵑，在林中輕啼，不如歸去，不如歸去，啊啊，不如歸去。”
瓊瑤一直支持安樂死，覺得丈夫「加工」生存係悲劇，「他要轟轟烈烈活著，不要淒淒慘慘躺著，這叫殘忍，可是他們認為是愛。」“她曾撰寫公開信《預約自己的美好告別》給兒子和媳婦，稱其即使身患重病都不需要大手術或急救措施，不願送加護病房和插喉；至於身後事，則希望盡快火化並取花葬。瓊瑤表示，這封信不單寫給兒子，更要談論社會問題，推動病人臨終自主權。”
佢覺得安樂死係件温暖既事，仲講過：「安樂死才是真正解救我們這些年紀正在走向死亡的人，如果我知道安樂死立法，我不會去想到自殺的事，知道病到很痛苦時，會有人替我解決。」

12月4號下晝3點，瓊瑤Facebook公布左遺書，下面係部分內容：
不要哭，不要傷心，不要為我難過。我已經「翩然」的去了！
「翩然」是我最喜歡的兩個字，代表的是「自主、自在、自由」的「飛翔」，優美而「輕盈」，我擺脫了逐漸讓我痛苦的軀殼，「翩然」的化為雪花飛去了！
這是我的願望，「死亡」是每個人必經之路，也是最後一件「大事」。我不想聽天由命，不想慢慢枯萎凋零，我想為這最後的大事「作主」。
上蒼對於生命的過程，設計得不是很好。當人老了，都要經過一段很痛苦的「衰弱、退化、生病、出入醫院、治療、不治」的時間，這段時間，可長可短，對於必將老死的人，是多大的折磨！萬一不幸，還可能成為依賴「插管維生」的「臥床老人」！我曾經目睹那種慘狀。我不要那樣的「死亡」。
我是「火花」，我己盡力燃燒過。如今，當火焰將熄之前，我選擇這種方式，翩然歸去。我要說的話，都錄在我《當雪花飄落》的視頻裡了。希望我的朋友們，多看幾次視頻，瞭解我想表達的一切。
朋友們，不要為我的「死亡」悲哀，為我笑吧！生命的美好，就在於「能愛，能恨、能笑，能哭、能歌、能說、能跑、能動、能紅塵作伴、活得瀟瀟灑灑，能嫉惡如仇，活得轟轟烈烈……」這些，我都在有生之年，擁有過了！我「活過」了，不曾辜負此生！
[...... ......]
注意，我「死亡」的方式，是在我生命的終站實行的！年輕的你們，千萬不要輕易放棄生命，一時的挫折打擊，可能是美好生命中的「磨練」，希望你們經得起磨練，像我一樣，活到八十六、七歲，體力不支時，再來選擇如何面對死亡。但願那時，人類已經找到很人道的方式，來幫助「老人」們，快樂的「歸去」！
親愛的你們，要勇敢，要活出強大的「自我」，不要辜負來世間一趟！這世間，雖然不是十全十美，也有各種意外的喜怒哀樂！別錯過那些屬於你的精彩！
千言萬語說不盡，最後，祝福大家健康快樂，活得瀟瀟灑灑！
光

光（粵拼：gwong1）喺一般人嘅生活中，係一種摸唔到、有色、幫人睇嘢嘅輻射。
光喺科學上，係一種電磁波，包含肉眼睇得倒，同睇唔倒嘅。唔同嘅波長決定佢哋唔同嘅特性，由長至短分別係：無線電波、微波、紅外光、可見光、紫外光、X-光、伽馬射線。

定位
睇埋：光學同雙縫實驗
光學係物理學嘅一門，專門研究光。齋靠肉眼嘅觀察就經已可知，光主宰咗人睇唔睇到嘢－當周圍好光，人能夠清楚噉睇到周圍嘅嘢，而响黑暗（指冇光嘅環境）嘅環境下人會睇唔到嘢或者睇得冇咁清楚－事實係喺早期嘅光學研究（人類仲未有波動嘅概念）裏面，有部份嘅研究者會就噉將光定義做「令人睇到嘢嘅嘢」。
2019 年一日朝頭早，太陽光通過雲照落京都一角－光呢樣嘢由日常生活度可以輕易噉睇到。
响現代嘅物理學上，光嘅定義係「一類波長喺特定間距（大約 380 至 700 nm）內嘅電磁波」：由中世紀以嚟嘅光學研究可知，光有好多特性係物質冇嘅，包括係曉折射同繞射呀噉－呢點同聲或者水表面上嘅波浪一樣，於是物理學界有咗「波動」嘅概念模型（可以睇吓 19 世紀初嘅雙縫實驗）；有咗呢樣知識，物理學家就可以郁手以波動嘅角度嚟研究光。

波動
内文：波動
睇埋：電磁波
喺物理學上，波動（wave）係指
擾動（disturbance）－一個或者以上嘅物理量喺平衡點嘅周圍來回變化（個物理量由  郁去 0，再郁去 ，跟住郁返去 0，然後再郁去 ... 當中  係場波動嘅振幅）；
而且呢股擾動會喺空間當中行進；
波動可以係有週期性嘅，即係每隔一段時間（週期；）就重複一次，而頻率  就係指每秒之內重複幾多次，；
－好似係水上面嘅波浪就可以噉想像：喺呢種波動當中，來回變化緊嘅物理量係粒子嘅位置 ， 數值會喺 、０ 同  之間來回噉郁嚟郁去，而呢股「令粒子來回上下郁」嘅力量仲會沿住水面傳開去。波動－包括波浪、聲同光在內－有好多物質冇嘅特性，例如係曉折射同繞射（下面）呀噉。至於要點樣證實光係種電磁性質嘅波動（電磁波），可以睇吓麥士維方程組相關嘅內容。
現實世界嘅漣漪（左圖）同相關嘅表面波現象，可以想像成水嘅粒子受到擾動而上下噉來回郁（右圖嘅抽象圖解），而且呢股擾動仲會沿住水面傳開去。

光速
光嘅速度，喺真空裏頭，每秒299,792,458米。光速本身係一個常數，以符號 c 表示。
運輸及物流局

運輸及物流局（英文：Transport and Logistics Bureau，縮寫：TLB）係香港特別行政區政府決策局之一，專責航空、航運、物流發展，陸路同水上交通事務。
陳美寶

陳美寶，JP（英文：Mable Chan，1966年—），香港特別行政區政府官員，現任運輸及物流局局長，自2017年出任運輸署署長開始，長期主管香港運輸事務。
清和政策研究會

清和政策研究會（日文：せいわせいさくけんきゅうかい），係日本自民黨現存七個派閥之一，亦係目前自民黨入面最大嘅派閥。簡稱清和研（日文：せいわけん），舊稱清和會（日文：せいわかい）。
呢篇清和政策研究會係政治類嘅楔位文章，未完成；麻煩你幫手加下料，充實佢。
羅望子

羅望子（粵拼：lo4 mong6 zi2；學名：Tamarindus indica），又叫酸子（syun1 zi2）、酸豆（syun1 dau2）、酸角（syun1 gok3）、亞參果（aa3 saam1 gwo2），係豆科酸豆屬嘅常綠喬木，原產非洲東邊。
佢亦係酸豆屬唯一植物。

用途
植株喺金沙江周邊一帶多數攞嚟做防護樹種。

食用
羅望子嘅果肉帶酸味，既可以生食，或者做藥，又可以整調味醬，譬如喼汁、HP醬、「亞參膏」（asam jawa）。馬拉話叫佢做asam（亞參／阿參），因為asam即係「酸」噉解。亞參膏可以用喺各樣菜式，至出名嘅嘢食包括亞參叻沙、亞參咖喱。
鯨魚爆炸

爆鯨魚事件（Exploding whale）曾經發生過兩單比較出名嘅，當中最出名嘅嗰單莫過於響1970年美國俄勒岡州佛羅倫薩嘅公路局炸一條爛咗嘅擱淺抺香鯨，而另一單就發出響2004年台灣台南市，不過呢條抹香鯨係自爆嘅。

俄勒岡州嗰次
1970年11月12號，一條長14公尺，重 8 噸嘅抹香鯨喺奧勒崗州佛羅倫斯海岸擱淺，死咗發出勁臭，俄勒岡州公路局決定用炸藥炸散佢，大安指意以為細細嚿嘅鯨魚碎片等啲海鷗嚟「清理」。結果係炸到啲鯨脂四圍飛，遠到半里遠嘅車畀啲鯨脂摘爛咗，圍觀嘅人一樣走唔甩。

台南市嗰次
2004年1月26號，喺臺灣臺南市市區，有一條17公尺，體重50噸，仲臭到嘔嘅抹香鯨爆炸，領咗嘢嘅人好多。
呆佬遇鬼

《呆佬遇鬼》（粵拼：ngoi4 lou2 jyu6 gwai2 ，又叫做廣昌隆，英文：The Dunce Bumps into a Ghost）係一齣1952年嘅港產黑白喜劇，黃岱導演，梁醒波、紫羅蓮主演。

情節
趙懷安謀財害命，喺客棧勒死青樓女子廖小喬，做到係吊頸自殺咁。補遮佬呆佬獻投宿客棧，遇到女鬼廖小喬向佢訴說冤情。呆佬獻打抱不平，決心幫小喬申冤，但係縣官當仍係傻嘅唔受理，於是呆佬獻用把遮帶小喬鬼魂去廣昌隆。
林華

林華係香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
澳門大會堂

澳門大會堂（葡文：Cineteatro Macau，以前叫公教大會堂）係澳門四間商業戲院之一，喺澳門半島水坑尾家辣堂街，由天主教澳門教區屬下嘅教區社會傳播中心管理。佢主要播放荷里活電影，另外亦係學校畢業禮常用嘅地方。
大會堂喺每日下晝1點即售當日同預售聽日門票。

設施
澳門大會堂2院同3院更新播放立體電影設備，係澳門第一間可以播放立體電影嘅戲院。

收費
2D電影:$70蚊
3D電影:$110蚊
高過1米要買飛
票價唔包3D眼鏡，可以喺現場買或自備。